CELEX: 32020D2061
Language: ro
Date: 2020-12-07 00:00:00
Title: Decizia (UE) 2020/2061 a Consiliului din 7 decembrie 2020 privind poziția care urmează să fie adoptată în numele Uniunii Europene în cadrul Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește stabilirea regulamentului de procedură al Comitetului pentru comerț și a regulamentului de procedură al comitetelor speciale

15.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 424/25
               
            
         DECIZIA (UE) 2020/2061 A CONSILIULUI
         din 7 decembrie 2020
         privind poziția care urmează să fie adoptată în numele Uniunii Europene în cadrul Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește stabilirea regulamentului de procedură al Comitetului pentru comerț și a regulamentului de procedură al comitetelor speciale
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     La 30 iulie 2009, Uniunea a semnat un Acord interimar de parteneriat între Comunitatea Europeană, pe de o parte, și statele din Pacific, pe de altă parte (1) (denumit în continuare „acordul”), care stabilește un cadru pentru un acord de parteneriat economic. Acordul este aplicat, cu titlu provizoriu, de Papua-Noua Guinee de la 20 decembrie 2009, de Fiji de la 28 iulie 2014, de Samoa de la 31 decembrie 2018 și de Insulele Solomon de la 17 mai 2020.
                  
               
                     (2)
                  
                  
                     Articolul 68 din acord instituie un Comitet pentru comerț (denumit în continuare „Comitetul pentru comerț UE-Pacific”), care urmează să gestioneze toate aspectele necesare pentru punerea în aplicare a acordului.
                  
               
                     (3)
                  
                  
                     În temeiul articolului 68 din acord, Comitetul pentru comerț UE-Pacific urmează să își stabilească propriul regulament de procedură și poate înființa comitete speciale cărora le deleagă puteri specifice de punere în aplicare a deciziilor, astfel cum se prevede în dispozițiile relevante ale acordului.
                  
               
                     (4)
                  
                  
                     Comitetul pentru comerț UE-Pacific, pe parcursul celei de a opta sa reuniuni, va adopta propriul regulament de procedură și pe cel al comitetelor speciale.
                  
               
                     (5)
                  
                  
                     Uniunea ar trebui să determine poziția care urmează să fie adoptată în cadrul Comitetului pentru comerț UE-Pacific în ceea ce privește adoptarea respectivelor regulamente de procedură,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul celei de a opta reuniuni a Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește stabilirea Regulamentului de procedură al Comitetului pentru comerț UE-Pacific și al comitetelor speciale se bazează pe proiectul de decizie a Comitetului pentru comerț UE-Pacific (2).
         
         
            Articolul 2
            După adoptarea sa, decizia Comitetului pentru comerț UE-Pacific se publică în Jurnalul Oficial al Uniunii Europene.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 7 decembrie 2020.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 272, 16.10.2009, p. 2.
         
            (2)  A se vedea documentul ST 11960/20 la http://register.consilium.europa.eu.